Koltjak havde rejst fra Omsk den 13. november mod [[Irkutsk]] langs den [[Den transsibiriske jernbane|transsibiriske jernbane]]. Da han rejste på et stykke af banen, der var kontrolleret af tjekkoslovakkerne, blev han kørt ind på et sidespor og stoppet; inden december havde hans tog kun nået til [[Nizjneudinsk]]. I slutningen af december kom [[Irkutsk]] under kontrol af en venstreorienteret gruppe (herunder folk fra [[Det Socialrevolutionære Parti|SR]] og [[mensjevik]]kerne), som havde dannet ”Politisk centrum” med det formål, at fjerne Koltjak fra magten. En af deres første handlinger var at afskedige Koltjak. Da Koltjak hørte dette den 4. januar 1920, meddelte han sin tilbagetrækning og overdrog sit kontor til [[Denikin]]. Kontrollen over sine resterende tropper blev givet til [[Hétman|ataman]] [[G. M. Semjonov]]. Overførslen af magt til Semjonov viste sig at være et særdeles dårligt valg.
Kultur